**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԱՊՐԻԼԻ 28-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Իրավական ակտի անհրաժեշտությունը (նպատակը)**

 Նախագծի մշակման նպատակը գործող կարգում կամավոր ատեստավորման գործընթացի կազմակերպման ընթացքում ի հայտ եկած բացերի և խնդիրների հստակեցումն է ու որոշ դրույթների վերանայման արդյունքում միջոցառման ավելի կանոնակարգված կազմակերպումը:

1. **Կարգավորման հարաբերությունների ներկա վիճակը և առկա խնդիրները**

2022 թվականին Կառավարության սույն որոշման գործարկման ընթացքում արձանագրվեցին մի շարք խնդիրներ, որոնք ենթակա են կարգավորման՝ գործընթացի անխոչընդոտ իրականացման համար: Մասնավորապես, հայտերի մուտքագրման ժամանակ հետադարձ կապի ապահովման բացակայությունը հայտատուների և նախարարության համար լրացուցիչ խնդիր էր առաջացնում, որի պատճառով մեծ թվով զանգեր էին ստացվում և և՛ նախարարությունում, և՛ ԿՏԱԿ-ում՝ ճշտելու համար՝ արդյոք դիմումներն ընդունվել են:

Հարկ է նշել, որ ազգային փոքրամասնության լեզուների դասավանդողների համար ևս նախատեսվել էր կամավոր ատեստավորում, մանավանդ որ քիչ դասաժամեր ունենալու պատճառով վարձատրությունը ցածր է: Հաշվի առնելով, որ ազգային փոքրամասնության լեզուների դասավանդողների թափուր տեղեր կան, և պակասը չի լրացվում նույն պատճառով (նաև համապատասխան կրթությամբ մասնագետ չլինելու), ուստի այս փոփոխությամբ առաջարկվում է ատեստավորման հնարավորություն ընձեռել նաև խմբակավարների համար, ինչը:

 Տարընթերցումների հիմք էին հանդիսացել նաև դրույքաչափի փոփոխության ժամկետի, ինչպես նաև դասավանդվող ժամերի նկատմամբ հաշվարկվող հավելավճարի վերաբերյալ դրույթները, որոնք կարգավորվել են:

 Համատեղությամբ աշխատող ուսուցիչների վճարման դրույթը ևս վերանայվել է՝ լավարկման սկզբունքով:

 Կամավոր ատեստավորման ընթացքում անհրաժեշտ արդյունք չցուցաբերած ուսուցիչները հնարավոր է՝ այլ աշխատավայրում շարունակեն գործունեությունը, և որևէ արգելող կարգավորում առկա չէ կարգում, ուստի անհրաժեշտություն առաջացավ նոր աշխատավայրում հաստատության տնօրենի պարտականություն սահմանել ուսուցչի վերապատրաստումը կազմակերպելու հարցը:

1. **Առկա խնդիրների առաջարկվող լուծումները**

Գործող կարգում արձանագրված խնդիրները լուծելու նպատակով առաջարկվում է «Նախնական զինվորական պատրաստություն, Ֆիզկուլտուրա առարկաների ատեստավորումն իրականացնել միայն թեստավորման եղանակով՝ հաշվի առնելով 2022 թ.-ին ի հայտ եկած խնդիրները:

Ազգային փոքրամասնության լեզուների ուսուցման առկա խնդիրների կարգավորման միջոց է դիտարկվել նաև խմբակավարների մասնակցությունն ատեստավորմանը, որով հնարավոր կլինի դասավանդողների թափուր տեղերը փոքրիշատե համալրել, խթանել բուհական կրթություն ստանալու ձգտումը, բարձրացնել նաև խմբակավարների վարձատրությունը:

Երկարացվել է հայտ ներկայացնելու ժամկետը, կարգավորվել են ատեստավորման գործընթացի ժամանակացույցի և մեթոդական ուղեցույցի հրապարակման ժամկետները:

Ուսուցիչների դրույքաչափի փոփոխության ժամկետի սահմանափակում կարգում չի սահմանվել, սակայն դրույթը հստակեցմանկարիք ուներ։

 Հավելավճար ստացող ուսուցիչներին համատեղությամբ աշխատելու դեպքում հավելավճար չէր սահմանվել, ինչը դժգոհությունների հիմք էր հանդիսացել:

1. **Իրավական ակտի կիրառման դեպքում ակնկալվող արդյունքը.**

Կամավոր ատեստավորման գործընթացը շահառուների մի խմբի (օրինակ՝ «Նախնական զինվորական պատրաստություն, Ֆիզկուլտուրա առարկաների ուսուցիչների, համատեղությամբ աշխատողների) համար կիրականացվի ավելի հստակ կարգավորումների համաձայն:

Առանց ժամկետային սահմանափակման դրույքաչափի փոփոխության (200.000 դրամ) մասին դրույթը կլինի ավելի հստակ ձևակերպումով:

 Ազգային փոքրամասնության լեզուների ուսուցման որակի բարձրացմանը կարող է նպաստել խմբակավարների մասնակցությունն ատեստավորմանը:

 Համատեղությամբ աշխատող ուսուցիչները կարող են հավելավճար ստանալ նաև 2-րդ աշխատավայրում՝ առանց դրույքաչափի փոփոխության:

 Աշխատավայրը փոխած ուսուցչի վերապատրաստման պատասխանատու է սահմանվել նոր հաստատության տնօրենը:

**«Հայաստանի Հանրապետության կառավարության 2022 թվականի ապրիլի 28-ի N 596-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունումը նախատեսում է պետական բյուջեի ծախսերի ավելացում:**

**Կապը ռազմավարական փաստաթղթերի հետ**

Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 1 մեգանպատակի թիրախային արդյունքի ցուցանիշի ապահովման պահանջից:

 Միջոցառման անհրաժեշտությունը բխում է «Հայաստանի Հանրապետության կրթության մինչև 2030 թվականը զարգացման պետական ծրագրի» հավելվածի 2-րդ՝ «Կրթության առկա վիճակը և հիմնախնդիրները» գլխի 43-րդ և 45-րդ կետերով սահմանված, 3-րդ՝ «Կրթության մինչև 2023 թվականը զարգացման տեսլականը, նպատակը և ուղղությունները» գլխի 72-րդ, 73-րդ կետերով, 76-րդ կետի 2-րդ ենթակետով սահմանված թիրախային արդյունքների ցուցանիշի ապահովման պահանջից:

 Միջոցառման անհրաժեշտությունը բխում է նաև ՀՀ կառավարության 2021 թվականի նոյեմբերի 18-ի 1903-Լ որոշմամբ հաստատված՝ ՀՀ կատավարության 2021-2026 թվականների Կրթության, գիտության, մշակույթի և սպորտի նախարարության բաժնի 2.2 կետով սահմանված միջոցառման իրականացման անհրաժեշտությունից:

 Միջոցառման անհրաժեշտությունը բխում է ՀՀ կառավարության 2021 օգոստոսի 18-ի թիվ 1363-Ա որոշմամբ հաստատված ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի  1-ին, 3-րդ պարբերությունից, 3-րդ պարբերության 4-րդ կետից:

 Միջոցառման անհրաժեշտությունը բխում է նաև «Հանրակրթության մասին» ՀՀ օրենքի 26-րդ հոդվածի 11-րդ կետի պահանջից։

**Իրավական ակտի մշակման գործընթացում ներգրավված ինստիտուտները, անձինք:**

ՀՀ կրթության, գիտության, մշակույթի և սպորտի նախարարություն